ก.พลังงาน จ่อ ส่งแอลกอฮอล์ ให้ รพ.สต.ทั่วประเทศ สู้โควิด-19 สัปดาห์หน้า
รมว.พลังงานเผย กระทรวงฯ ร่วมกับ ปตท.จ่อ ส่งแอลกอฮอล์ 70% กระจายลงสู่ รพ.สต.ทั่วประเทศ ในสัปดาห์หน้า หวังให้ปชช.เข้าถึง เพื่อใช้ต่อสู้กับเชื้อโควิด-19 ได้มากขึ้นวันที่ 17 เม.ย. ที่ศูนย์บริหารสถานการณ์โควิด-19 นายสนธิรัตน์ สนธิจิรวงศ์ รมว.พลังงาน แถลง กรณีการเข้าถึงแอลกอฮอล์ ของกระทรวงสาธารณสุขและพี่น้องประชาชน ว่า ที่ผ่านมากระทรวงพลังงานเอง ได้ร่วมกับกรมสรรพสามิตของกระทรวงการคลัง ดำเนินการเพื่อปลดล็อกเอทานอล ที่จะใช้ด้านพลังงาน เพื่อนำไปใช้ ช่วยป้องกันโควิด-19 อย่างไรก็ตาม เพื่อให้การเข้าถึงแอลกอฮอล์ ของหน่วยงานสธ.และดูแลพี่น้องประชาชนให้มากขึ้น ทางพลังงานร่วมกับ การไฟฟ้าฝ่ายผลิต และบริษัท ปตท. ได้มีการจัดหาแอลกอออล์ เพื่อกระจายให้กระทรวงสาธารณสุข ส่งไปตาม รพ.ส่งเสริมคุณภาพตำบล ทั่วประเทศ เพื่อใช้ล้างเครื่องมือแพทย์ต่างๆ โดยจะดำเนินการจัดหาแอลกอฮอล์ 70% เพื่อส่งให้จำนวน 20 ลิตร ต่อ รพ.ทุก 6 วัน เป็นเวลา 30 วัน โดยส่งไปยังผู้ว่าราชการจังหวัด กระทรวงพลังงาน คาดหวัง แอลกอฮอล์ ที่จัดหาไป เพื่อต่อสู้กับโควิด-19 เพื่อให้พี่น้องประชาชน และผู้สูงอายุ ได้มีโอกาสเข้าถึงแอลกอฮอล์ได้มากขึ้น เพื่อป้องกันโรคโควิด-19จะเริ่มส่งมอบแอลกอฮอล์ ตั้งแต่สัปดาห์หน้าเป็นต้นไป พี่น้องประชาชนที่มีความต้องการใช้แอลกอฮอล์ สามารถติดต่อไปขอรับ ได้ที่ รพ.สต.หรือ รพ.ส่งเสริมสุขภาพตำบลทั่วประเทศต่อไป รมว.พลังงาน กล่าว
รมว.พลังงานเผย กระทรวงฯ ร่วมกับ ปตท.จ่อ ส่งแอลกอฮอล์ 70% กระจายลงสู่ รพ.สต.ทั่วประเทศ ในสัปดาห์หน้า หวังให้ปชช.เข้าถึง เพื่อใช้ต่อสู้กับเชื้อโควิด-19 ได้มากขึ้น 
โควิด-19,ไวรัสโคโรน่า,ไวรัสโคโรนา,สนธิรัตน์ สนธิจิรวงศ์,รมว.พลังงาน,แอลกอฮอล์ 70%,รพ.สต.,ข่าวทั่วไป